《赠澹归禅师》
明代·唐元楫

悟后今相见，禅宗即佛宗。高秋深夜月，古寺万层峰。

法说人天听，经翻花雨重。丹霞遥一望，时有白云封。

作者简介：唐元楫，字应运，号岩长。新会人。明思宗崇祯十六年（一六四三）进士，授兵部职方司主事，给假南还。值鼎革，坚辞不起，卒年七十八。著有《初筑集》。事见清道光《广东通志》卷七六。